Defense Logistics Agency

Defense Logistics Agency (DLA) er en amerikansk føderal etat under Forsvarsdepartementet. DLA ble opprettet i 1961 og har mer enn 26 000 ansatte (2010).

DLA tilbyr tjenester til USAs forsvar relatert til logistikk og intendantur, i særdeleshet innen innkjøp og avhending av militært utstyr. Etaten støtter primært de militære forsyningskommandoene, men også det øvrige militærvesenet og andre føderale etater. DLA håndterer materiell i åtte varegrupper: brensel, proviant, bekledning, byggemateriell, elektronikk, forbrukervarer, industrivarer og medisinske varer.

Direktøren i DLA er en militær offiser av generalløytnants eller viseadmirals grad.

Eksterne lenker


Kategori:USAs føderale etater
Kategori:USAs forsvar
Kategori:Militær logistikk
Kategori:Etableringer i 1961